cyanic-selkie/wikianc huggingface dataset:
Very Cool People
2007. — 2010. gads
Džezfanka grupu "Very Cool People" nodibināja Elvijs Grafcovs, Toms Poišs un Artūrs Reirs, nedaudz vēlāk sastāvam pievienojās Toms Rudzinskis un Māris Vitkus. 2008. gadā grupai pievienojās Jānis Jaunalksnis un "Very Cool People" koncertos sāka uzstāties vienlaicīgi ar diviem bundziniekiem.
Laika posmā no 2008. līdz 2010. gadam "Very Cool People" uzstājās kopā ar dažādiem Latvijas hiphopa māksliniekiem un koncertos Tomu Rudzinski mēdza aizvietot Artis Ločmelis.
2009. gadā "Very Cool People" izdeva grupas vārdā nosaukto albumu "Very Cool People", piesaistot mūzikas kritiķu, masu mediju un plašākas auditorijas uzmanību. Albums nominēts divām Latvijas Mūzikas ierakstu gada balvām kategorijās "Labākā Debija" un "Labākais instrumentālais albums".
Nozīmīgākie festivāli:
2010. — 2013. gads
2012. gadā klajā nāca grupas otrais albums "Cruising In The Trolley", kas tika prezentēts trolejbusā, dažādās pieturās uzņemot mediju pārstāvjus, fanus un citus interesentus. "Cruising In The Trolley" nominēts Latvijas Mūzikas Ierakstu gada balvai 2012 kategorijā "Labākais džeza mūzikas albums".
Nozīmīgākie festivāli:
2014. — 2015. gads
2015. gadā tika izdots trešais albums "Funkology", kurā piedalījās viesmākslinieki: Kristīne Prauliņa, Evilena Protektore, Ralfs Eilands, Dināra Rudāne, Oskars Stolse-Semerovs, Aija Vītoliņa un Jānis Stībelis. "Funkology" ir kaverversiju albums, kurā iekļautas Stīvija Vondera, Džeimsa Brauna, Kērtisa Meifīlda u.c. soula un fanka klasiķu skaņdarbu versijas.
Nozīmīgākie festivāli:
2016. — 2017. gads
Nozīmīgākie festivāli:
2018. gads
2018. gada 1. decembrī grupa izdeva Ziemassvētku albumu “Snowman’s Express” kopā ar dziedātājiem Ralfu Eilandu un Kristīni Prauliņu un arī šajos Ziemassvētkos turpināja jau par tradīciju kļuvušo koncertsēriju “Snowman’s Express”.
Nozīmīgākie festivāli:
2019. gads
2019. gada 11. aprīlī grupa izdeva savu sesto albumu “Caution! Contains Words!”. Grupas pamatsastāvam šoreiz pievienojušies Kristīne Prauliņa, Evilena Protektore, Maija Sējāne, Ralfs Eilands, Hanna Horvāta (Hannah Horvath) un Ērika Szekeli (Erika Székely, abas pēdējās – Rumānija).
Nozīmīgākie festivāli:
2020. gads
2020. gada 27. martā grupa "Very Cool People" kopā ar reperiem Edavārdi, ansis un soulmūzikas dziedātāju Kristīni Prauliņu izdeva savu septīto albumu "Koncertprogramma Pa Apli", dziesmām publiskoti vairāki videoklipi. Pati koncertprogramma tika prezentēta jau iepriekšējā gadā — festivālā "Saulkrasti Jazz 2019". Kopš 2017. gada "Very Cool People" katru gadu ir izdevusi jaunu albumu, grupas līderis Elvijs Grafcovs saka: " (..) Mums ļoti patīk spēlēt koncertus. Lai spēlētu koncertus, mums vajag jaunas programmas – šādi mēs nenogurstam un jūtam izaicinājumu. Arī citām mūsu žanra grupām ir vairāki desmiti albumu – katrs ar savus stāstu. Regulāri izdodot albumus, mēs attīstāmies kā mūziķi un fiksējam savu konkrētā laika muzikālo daiļradi (..)"
Otra programma ir sadarbība ar Aiju Andrejevu, veltījums dziedātājai Dženisai Džoplinai (Janis Joplin), kas izskanēja festivāla "Rīgas Ritmi 2020" ietvaros
“Zinu katru viņas dziesmu no galvas, tādēļ man ļoti interesēja, kā Aija tiks ar šo repertuāru galā. Viena lieta ir kaut ko nokopēt, bet otra lieta ir dabūt savu elpu cita mutē. Es domāju, ka Aijai tas šajā vakarā tiešām izdevās.” vērtēja Ivars Cinkuss.
“Festivāla “Rīgas Ritmi” organizētāji ar iniciatīvu izveidot šādu Aijas un “Very Cool People” programmu ir trāpījuši desmitniekā, zvaigznēs, kosmosā,” LTV raidījuma “Kultūrdeva” producente Kristīne Komarovska.
2020. gada 14.oktobrī  grupa noorganizēja lielkoncertu koncertvietā Hanzas Perons, uzstājoties ar programmu "Pa Apli" kopā ar Edavārdi, ansis un Kristīni Prauliņu. 6. novembrī Valmieras koncertzālē "Very Cool People" realizēja projektu "Vudstokas Renesanse" kopā ar dziedātāju Aiju Andrejevu, kas ir veltījums leģendārajiem klasiskā roka māksliniekiem Dženisai Džoplina i, Džimijam Hendriksam un Džimam Morisonam. Programma ietvaros uz vairākām dziesmām par grupas vokālisti kļuva arī "Very Cool People" tromboniste Laura Rozenberga.
"Very Cool People" 2020. gadā divas reizes ir uzstājušies Latvijas Televīzijas koncertos -  12. jūnijā " Koncerts Z studijā " kopā ar Edavārdi, ansis un Kristīni Prauliņu, kā arī 31. decembrī Jaungada šovā "Neiespējamā misija".
"Very Cool People" līderis Elvijs Grafcovs nodibinājis mūzikas izdevniecību "Very Cool Music", zem kura 26. oktobrī publiskots grupas bundzinieka Andra Buiķa solo albums "Zaļš".
Decembra sākumā grupa izdeva Ziemassvētku singlu “Mazais bundzinieks” jeb “Little Drummer Boy” ar Rimanta Iržikeviča režijā veidotu videokipu. Decembra beigās, sadarbojoties grupas dalībniekiem Laurai Rozenbergai un Andrim Buiķim klajā nāca dziesma "Kaladū" hiphopa versijā.
Šajā gadā nozīmīgākās uzstāšanās notikušas: “Rīgas Ritmi 2020” (Rīga, Latvia), “Nida Jazz 2020” (Nida, Lithuania), “Šiauliai Jazz 2020”.
2021.gads
Janvārī un februārī grupa radīja leģendu par neesošu kebabu magnātu Oskaru, kura tēlā iejūtas grupas trompetists. "Very Cool People" izdeva reklāmas rullīšus neesošai kebabnīcai "Oskar's Kebab" ar moto "Feast Like A Beast". Neesošajai restorānu ķēdei tika izveidots logotips, saražotas salvetes un t-krekli. Tika uzfilmētas intervijas ar fiktīviem kebabnīcas darbiniekiem un izveidota kebabnīcas mājaslapa. Tas viss, lai 1. martā atrādītu savu pirmo singlu no gaidāmā albuma "Oskar".
Martā online koncertā no VEF Kultūras pils tika pre-prezentēta koncerta programma "50 Years of Influence + 30 Years of Cool Equals 13 Years of Music Hooliganism" un pirmo reizi bija dzirdams gaidāmais albums ar tādu pašu nosaukumu. Albums ir koncepta albums, kur gan mūzika, vizuālais dizains un videoklipi ir kā viens vesels. Uz albuma vāka ir 2x2m paklājs, kura dizainu izstrādāja Gatis Pakalns (kas ir ir arī grupas logo autors un veidojis dizainu grupas albumiem "Very Cool People" un "Heya Some Kind Of Fis!"). Speciālo paklāju grupa pasūtīja īpašā paklāju fabrikā Beļģijā. Grupa veidoja scenārijus un tēlus paši saviem klipiem. Sākumā bija paredzēti videoklipi visiem 14 albuma skaņdarbiem, taču realizēja 6 videoklipus, kur klipu tēli parādās arī citos klipos un kopā veido stāstu par dažādiem personāžiem, kuri parādās dažādās epizodēs.
Albumu recenzijās aprakstījuši mūzikas žurnālisti Latvijā, Lietuvā, Slovākijā (jazz.sk). , Vācijā (žurnālā JAZZTHETIK).
Nozīmīgākie festivāli: “BUSH 2021” (Budapest, Hungary), “Klaipeda Jazz 2021” (Klaipeda, Lithuania), “Šiaulai Jazz 2021” (Šiualiai, Lithuania), “Taurage Jazz 2021”, (Riga, Lithuania) “What’s Nexr In Music 2021” (Vilnius, Lithuania), “Var Būt! 2021” (Riga, Latvia), “Ezīšfests 2021” (Riga, Latvia), “Ventspils Groove 2021″(Ventspils, Latvia).
2022. gads
"Very Cool People" prezentēja programmu "Vudstokas Renesanse ar Aiju Andrejevu". Dziedāja arī tromboniste Laura Rozenberga, kā arī papildvokālistes Zane Biķe, Antra Kūmiņa. Programma guva klausītāju atsaucību — Liepājas teātra koncerta biļetes tika izpārdotas 3 dienās un tika izsludināts papildkoncerts. Tika ierakstīts albums "Vudstokas Renesanse (dzīvajā Liepājas teātrī)".
2022. gada vasarā festivālā "Rīgas Ritmi" grupa prezentēja jaunu koncertprogrammu ar dziedātāju Paulu Saiju — Very Cool Summer.
2022. gada vasaras/rudens koncertos "Very Cool People" koncertēja vienlaicīgi ar trīs koncertprogrammām — instrumentālo koncertprogrammu "50 Years Of Influence", "Very Cool Summer" ar Paulu Saiju un "Vudstokas Renesanse" ar Aiju Andrejevu.
2022. gada vasarā grupa nospēlēja ap 50 koncertiem Baltijas valstīs.
Septembrī, oktobrī un novembrī grupa devās vairākās īsās koncertūrēs ar vairākiem koncertiem uz Lietuvu, Čehiju, Vāciju, Slovākiju.
Pēc divu gadu pauzes grupa atkal atsāka Ziemassvētku koncertus ar Ralfu Eilandu un Kristīni Prauliņu "Sniegavīra Ekspresis 6"
Nozīmīgākie festivāli: "Rīgas Ritmi 2022" (Riga, Latvia) "TASTE 2022" (Bauska, Latvia), "Šiauliai Bigbend Festival 2022" (Šauļi, Lietuva), "Šiauliai Jazz 2022" (Šauļi, Lietuva), "Hubda Sveta Žilina 2022" (Žilina, Slovākija), "Wuppertal Jazz Meeting" (Vācija).
Andrejs Ērglis
Andrejs Ērglis (dzimis ) ir latviešu ārsts kardiologs, Latvijas Universitātes medicīnas fakultātes profesors. Latvijas Zinātņu akadēmijas īstenais loceklis, Triju Zvaigžņu ordeņa virsnieks. Nodarbojas ar kardioloģiju, pētniecību un angiogrāfiju Paula Stradiņa klīniskā universitātes slimnīcā, un ir LU Kardioloģijas un reģeneratīvās medicīnas institūta vadītājs.
Dzīves gājums
Dzimis 1964. gada 25. decembrī Rīgā, ķīmiķa Andreja Ērgļa un ārstes fizioterapeites Asjas Eglītes ģimenē. Andreju Ērgli, Paula Stradiņa mazdēlu, bērnībā viņu stipri iespaidojusi vecmāmiņa Ņina (Fjodorovna) Stradiņa.
Mācījās Rīgas 1. vidusskolā, studēja Rīgas Medicīnas institūta (RMI) Ārstniecības fakultātē (1983—1989). Pēc studiju beigām sāka strādāt par asistentu Latvijas Kardioloģijas institūta Koronārās sirds slimības pētniecības laboratorijā, no 1991. gada par kardiologu un radiologu Paula Stradiņa klīniskajā universitātes slimnīcā (PSKUS). Papildinājās Stenforda Universitātē ASV (1993) un Monaša Universitātes medicīnas centrā Melburnā Austrālijā (1994).
1999. gadā A. Ērglis kļuva par PSKUS Invazīvās un neatliekamās kardioloģijas nodaļas vadītāju, bet 2005. gadā — par Latvijas Kardioloģijas centra vadītāju un Latvijas Kardiologu biedrības prezidentu. Tāpat 2005. gadā viņš kļuva par Amerikas kardiologu koledžas īsteno locekli (Fellow of the American College of Cardiology, FACC) un Eiropas kardiologu biedrības īsteno locekli (Fellow of the European Society of Cardiology, FESC). 2006. gadā A. Ērglis Latvijas Universitātē aizstāvēja promocijas darbu „Sarežģītu sirds vainagartēriju bojājumu ārstēšana ar perkutāno koronāro intervenci un restenoze”.
2007. gadā viņu ievēlēja par LU Medicīnas fakultātes asociēto profesoru, 2008. gadā par LU Kardioloģijas zinātniskā institūta direktoru un par LZA korespondētājlocekli.
"'Dzīves kvalitātes pamatu pamats ir fiziskās aktivitātes. Un tas ir katra cilvēka disciplīnas jautājums — tāpat kā mēs turam savu māju un sētu kārtībā, jātur kārtībā arī savs ķermenis un jākustas.' Andrejs Ērglis"
Aoraki
Aoraki (mi) vai Kuka kalns (en) ir virsotne Jaunzēlandes Dienvidalpos, Dienvidsalas un visas Jaunzēlandes augstākā virsotne. Kalns veidots no kristāliska masīva, nogāzēs kāres, pakājē Tasmana šļūdonis. Līdz 1300 m vjl mūžzaļo, augstāk — vasarzaļo un alpīno pļavu josla. Ietilpst Aoraki/Kuka kalna nacionālajā parkā.
Pamatiedzīvotājiem maoriem kalns bijis zināms no senatnes un no leģendām cēlies tā nosaukums par godu vienam no Debesu tēva Rakinui dēliem. Pirmais no eiropiešiem kalnu 1642. gada 13. decembrī ieraudzīja Ābels Tasmans, bet Kuka vārdā tas nosaukts 1851. gadā. Kalnā pirmie 1894. gada 25. decembrī uzkāpa jaunzēlandieši Toms Faifs, Džeimss Klārks un Džordžs Greiems. 2003. gadā kalnā gāja bojā četru Latvijas alpīnistu grupa, tajā skaitā pazīstamie alpīnisti Teodors Ķirsis un Aivars Prošenkovs.
Sirds ritma variabilitāte
Sirds ritma variabilitāte (en) ir fizioloģiska parādība laika intervālos starp sirdsdarbības sitieniem. To mēra ar variāciju un sitienu intervālu izmaiņām.
Citi izmantotie termini ietver: "cikla garuma variabilitāte", "R — R variabilitāte" (kur R ir punkts, kas atbilst EKG viļņa QRS kompleksa maksimumam; un RR ir intervāls starp secīgajiem R), un "sirds perioda variabilitāte".
Sitienu noteikšanai tiek izmantotas šādas metodes: EKG, asinsspiediens, ballistokardiogrammas, un pulsa viļņu signāls, kas iegūts no fotopletismogrāfijas (PPG). EKG tiek uzskatīts par labāku, jo tas nodrošina skaidru viļņu formu, kas ļauj vieglāk izslēgt sirds sitienus, kuru izcelsme nav sinoatriālajā mezglā. Termins "NN" tiek izmantots RR vietā, lai uzsvērtu to, ka apstrādātie sitieni ir "normāli" sitieni.
Psiholoģiskie un sociālie aspekti
Psihofizioloģijas jomā ir interese par HRV. Piemēram, HRV ir saistīts ar emocionālu uzbudinājumu. Ir konstatēts, ka augstas frekvences (HF) aktivitāte ir samazināta apstākļos, kad ir akūts laika trūkums un emocionāla spriedze un paaugstināts trauksmes stāvoklis, kas iespējams saistīts ar fokusētu uzmanību un motora inhibīciju. Ir pierādīts, ka HRV ir samazinājies personām, kuras paziņojušas, ka vairāk uztraucas. Personām ar posttraumatiskā stresa traucējumiem (PTSD) HRV un tā HF komponents (skatīt zemāk) ir samazināts, bet zemfrekvences (LF) komponents ir paaugstināts. Turklāt PTSD pacienti neuzrādīja LF vai HF reaktivitāti, atsaucoties uz traumatisku notikumu.
Neiroviscerālā integrācija ir HRV modelis, kas centrālo autonomo tīklu uzskata par kognitīvās, uzvedības un fizioloģiskās regulēšanas lēmumu pieņēmēju, jo tie attiecas uz emociju nepārtrauktību. Neiroviscerālās integrācijas modelis apraksta, kā prefrontālā garoza regulē aktivitāti limbiskajās struktūrās, kas nomāc parasimpātiskās nervu sistēmas (PSNS) aktivitāti un aktivizē simpātiskās nervu sistēmas (SNS) ķēdes. Šo divu autonomās sistēmas zaru izejas atšķirības rada HRV un aktivitāte prefrontālajā garozā var modulēt HRV.
HRV ir neatbilstīgo atšķirību rādītājs starp katru sirdsdarbību, un to izmanto kā indeksu dažādiem psiholoģijas aspektiem. Tiek ziņots, ka HRV ir gan parasimpātiskās nervu sistēmas, gan simpātiskās nervu sistēmas ietekmes indekss. Dažādi psiholoģijas aspekti atspoguļo šo divu ietekmju līdzsvaru. Piemēram, augstajam HRV tiek parādīta pareiza emociju regulēšana, lēmumu pieņemšana un uzmanība, un zems HRV atspoguļo pretējo. Parasimpātiskā nervu sistēma ātri darbojas, lai samazinātu sirdsdarbības ātrumu, bet SNS darbojas lēni, lai palielinātu sirdsdarbības ātrumu, un tas ir svarīgi, jo tas attiecas uz dažādiem iepriekš minētajiem psiholoģiskajiem stāvokļiem. Piemēram, kāds ar augstu HRV var atspoguļot paaugstinātu parasimpātisko aktivitāti, un kāds ar zemu HRV var atspoguļot paaugstinātu simpātisko aktivitāti.
Tālivaldis Āboliņš
Tālivaldis Āboliņš (dzimis, miris ) bija latviešu teātra un kino aktieris. No 1955. līdz 1991. gadam — Jaunatnes teātra aktieris. Filmējies vairākās Rīgas Kinostudijas, kā arī citu studiju filmās.
Biogrāfija
Atgriezies Latvijā, Āboliņš tika uzaicināts strādāt Jaunatnes teātrī. Starp pirmajām lomām veiksmīgākās bija Antiņš Raiņa lugā "Zelta zirgs", Emīls izrādē "Emīls un Berlīnes zēni". Vēlāk tēlojis Mintautu Raiņa lugā "Indulis un Ārija", Jēru Maigumu uzvedumā "Leģenda par Pūcesspieģeli", kā arī daudzas citas lomas. 1965. gadā Āboliņam piešķira Latvijas PSR Nopelniem bagātā mākslas darbinieka goda nosaukumu.
Tālivaldis Āboliņš bija precējies ar aktrisi Veru Singajevsku. Ģimenē bija divi dēli — Gundars Āboliņš (aktieris) un Māris Āboliņš (skaņu režisors Latvijas televīzijā).
Āboliņš strādāja Jaunatnes teātrī līdz pat savai nāvei 1991. gadā. Apglabāts Rīgas Meža kapos.
2019. gada Grand Prix Cycliste de Montréal
2019. gada Grand Prix Cycliste de Montréal bija šosejas riteņbraukšanas viendienas sacensības, kas notika 15. septembrī. Tā bija 10. reize, kad notika Grand Prix Cycliste de Montréal sacensības un tās bija 36. sacensības 2019. gada UCI Pasaules tūres kalendārā.
Sacensībās sprintā no nelielas grupas ātrākais bija 2016. gada sacensību uzvarētājs Gregs Van Avermāts ().
Komandas
Tā kā Grand Prix Cycliste de Montréal bija UCI Pasaules tūres sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicinātas divas Profesionālās kontinentālās komandas un Kanādas nacionālā izlase. Katra komanda pieteica septiņus braucējus, izņemot , kura pieteica sešus, kas nozīmēja, ka startēja 146 braucēji, no kuriem finišēja tikai 97.
Muāvija I
Muāvija ibn Abī Sufjāns (ar, Muʿāwiya ibn Abī Sufyān, dzimis 597., 603. vai 605. gadā, miris 680. gada aprīlī) bija Umajādu kalifāta izveidotājs un tā pirmais kalifs. Viņš cīnījās pret Alī ibn Abū Tālibu. 661. gadā pēc Alī nāves Muāvija apvienoja musulmaņu zemes, izveidojot Umajādu kalifātu ar tās galvaspilsētu Damaskā.
Muizinīki
Muizinīki ir ciems Zvirgzdenes pagastā, Ciblas novadā. Atrodas 268 km attālumā no Rīgas.
Muāvija I
Biogrāfija
Muāvija ir dzimis Mekā, kureišītu ģimenē. Viņa tēvs bija Abū Sufjāns ibn Harbs, kurš iestājās pret Muhameda sludināto islāmu. Precīzs Muāvijas dzimšanas gads nav zināms. Tiek pieļauts, ka viņš ir dzimis 597., 603. vai 605. gadā.
630. gados Muāvija piedalījās Sīrijas iekarošanā, kuru veica arābi. 639. gadā kalifs Umars Ibnelhatābs iecēla Muāviju par Sīrijas pārvaldnieku. Muāvijas vadībā tika izveidota Vidusjūras flote, ar kuru 647. gadā iekaroja Kipru. Pēc tam Muāvija turpināja uzbrukt Austrumromas impērijai un centās iekarot Konstantinopoli.
Pēc kalifa Osmāna Ibn Afāna nāves 656. gadā, Muāvija neatzina Alī ibn Abū Tālibu par jauno kalifu un uzsāka cīņu pret viņu. 657. gadā Muāvija cieta sakāvi, bet tas netraucēja 660. gadā iebrukt Irākas teritorijā, bet 661. gadā uzbrukt Hidžāzam, iekarojot Meku un Medīnu. 661. gada janvārī Alī ibn Abū Tālibs tika nogalināts. Muāvija I izmantoja momentu, un vēlreiz iebruka Irākā, kur jau par jauno kalifu tika ievēlēts Muhameda mazdēls Hasans Ibn Alī, piespiežot viņu padoties un politisko varu atdot Muāvijam. Par jauno arābu kalifu kļuva Muāvija I un tika izveidots Umajādu kalifāts. Par Umajādu kalifāta galvaspilsētu Muāvija I pasludināja Damasku.
669. gadā Muāvija I deklarēja, ka kalifa postenis ir mantojams, lai to paturētu savā ģimenē, par troņmantnieku pasludinot savu dēlu Jazīdu I. 670. gados Muāvija I iekaroja Austrumromas impērijas teritorijas Ziemeļāfrikā; kalifāta teritorijā tika iekļauta mūsdienu Lībijas teritorija. No 674. līdz 677. gadam vairākkārtīgi centās iekarot Konstantinopoli. 678. gadā Muāvijas Vidusjūras flote tika sakauta.
Muāvija I nomira 680. gada aprīlī. Par jauno Umajādu kalifāta valdnieku kļuva Jazīds I.
Periodontīts
Periodontīts (la — 'apkārt', odontos — 'zobs') ir infekcijas slimība — zoba saknes un apkārtējo audu (periodonta) iekaisums. Periodonts ir saistaudi, kas apklāj zoba sakni un notur zobu kaulā (zoba alveolā). Ja tajā nokļūst patogēni mikroorganismi, rodas periodontīts. Visbiežāk šādi mikroorganismi nokļūst periodontā caur zoba kanālu neārstēta pulpīta gadījumā, tādējādi periodontīts parasti ir pulpīta komplikācija. Periodontīts var rasties arī parodontozes gadījumos, mikrobiem nokļūstot periodontā gar zoba sakni no "ārpuses", kā arī ar asinīm organisma vispārējas inficēšanās laikā. Akūtu periodontītu var izraisīt zobu traumas, bet aseptisku (bezmikrobu) periodontītu — laikus neizņemta arsēna pasta, ārstējot zoba kanālu.
Ja iekaisuma rezultātā radies eksudāts var iztecēt caur zoba kanālu ārā, parasti rodas hronisks periodontīts. Ja eksudāta attece no periodonta nav iespējama, jo nekrotizētā pulpa noslēgusi kanālu, parasti sākumā veidojas akūts serozs periodontīts. Tā laikā mikrobi periodontā vēl nav nonākuši, bet to toksīni ir radījuši iekaisumu. Tam raksturīgas smeldzošas sāpes, turklāt, atšķirībā no pulpīta, slimnieks precīzi var lokalizēt sāpošo zobu. Sāpes pastiprinās košļāšanas laikā vai paklauvējot pa zobu. Raksturīgs simptoms ir slimā zoba pagarināšanās, "izaugšanas" sajūta. Vēlāk periodonts tiek inficēts ar mikrobiem un akūtā periodontīta serozā forma pāriet strutainajā. Tam raksturīga sāpju pastiprināšanās, tās kļūst pulsējošas ar īslaicīgām remisijām un var izstarot pa trijzaru nervu. Asas sāpes izsauc pat niecīga pieskaršanās zobam. Tā kā sastrutojušie saistaudi zaudē izturību, zobs kļūst kustīgāks. Tuvākie limfmezgli palielinās un uzspiežot ir sāpīgi. Pasliktinās arī slimnieka vispārējā pašsajūta — rodas vispārējs vājums, miega traucējumi, sāpju dēļ slimnieks atsakās no barības uzņemšanas. Var paaugstināties ķermeņa temperatūra.
Neārstējot akūtu periodontītu, tas pāriet tikai tad, kad izveidojas ceļš eksudāta brīvai attecei no periodonta. Vislabvēlīgākajā gadījumā šāds ceļš veidojas caur zoba kanālu un zoba dobumu uz mutes dobumu. Periodontīts tad pāriet hroniskā formā, kas var periodiski no jauna uzliesmot un ar laiku radīt dažādas komplikācijas (cistas, granulomas). Nelabvēlīgos gadījumos strutas var nonākt žokļa kaulā un izraisīt smagu saslimšanu — žokļa osteomielītu. Ja strutas nonāk kaula plēvē, rodas žokļa periostīts, kas var novest pie bīstamas flegmonas. Augšžokļa dzerokļu periodontīts var izraisīt haimorītu.
Ārstēšana
Galvenais zobārsta uzdevums periodontīta gadījumā ir izveidot zoba kanāla un kariozā dobuma drenāžu, lai veicinātu eksudāta atteci un novērstu strutu virzīšanos bīstamos virzienos. Tādēļ bojāto pulpu ar speciālu instrumentu — pulpas ekstraktoru — no zoba dobuma un kanāla izņem. Zobu var aizplombēt tikai tad, kad strutainais process ir norimis. Ja drenāžas veidošana kādu iemeslu dēļ nav iespējama vai nav ieteicama, slimais zobs ir jāizrauj. Pēc izraušanas veidojas plašs savienojums iekaisuma perēklim ar mutes dobumu, kas veicina iekaisuma pāriešanu. Periodontīta vispārējai terapijai pielieto pretsāpju līdzekļus un mutes skalošanu ar rivanola, kālija permanganāta vai furacilīna šķīdumu. Sarežģījumu gadījumos pielieto antibiotikas, piemēram, doksiciklīnu.
Stobriņu sēnes
Stobriņu sēnes ir sēņu grupa, kuru augļķermeņu himenofors sastāv no stobriņiem. Daļa no tām ir tradicionālās cepurīšu sēnes, bet vairums - uz kokiem augošas piepes. Beku un citu mīksto sēņu stobriņi pastāv tikpat īslaicīgi kā to augļķermeņi, taču cietajām sēnēm augļķermeņi bieži ir daudzgadīgi, un šādos gadījumos uz vecā himenofora slāņa ik gadus uzaug jauns, veidojot gadu riņķus. Vairums beku sugu Latvijā ir ēdamas un meža augšanai vēlamas sēnes, taču daudzas no piepju sēnēm un tām līdzīgā parastā aknene parazitē uz dzīvas koksnes, nodarot zaudējumus mežsaimniecībai. Vairākas piepju sugas jaunībā ir ēdamas, bet vēlāk pārāk pārkoksnējas. Agrāk himenofora veids bija noteicošais sēņu sistemātikā, kurā atsevišķi iedalīja stobriņu, adateņu un lapiņu sēnes, tomēr mūsdienās šis dalījums tiek uzskatīts par novecojušu un sēnes ar stobriņiem reizēm tiek iekļautas vienās rindās ar citām, piemēram, beku rindā tagad ir arī tādas pazīstamas lapiņu sēnes kā mieteņu dzimta. Reizēm ir grūti izšķirt, vai dažu piepju sēņu neregulārais himenofors ir līdzīgāks stobriņiem vai adatiņām, un tādas sugas kā piena grābeklene (Irpex lacteus) var tikt aprakstītas abos veidos. Reizēm stobriņu forma ir tāda, ka vizuāli tos grūti uztvert kā stobriņus, tā, parastajai ozolpiepei (Daedalea quercina) stobriņu galiņi izkārtoti garās radiālās labirinta veida plāksnītēs, kas no skata līdzīgas sazarotām lapiņām. Arī bekām sastopams himenofors, kas var tikt uzskatīts par lapiņu un stobriņu starpformu, kā alkšņu zobiņbekai (Gyrodon lividus). Mikoloģijā pēc molekulārās ģenētikas pētījumiem pēdējos 20 gados tiek uzskatīts, ka stobriņi, tāpat kā citi himenofora veidi, vairākām sēņu dzimtām atlases ceļā izveidojušās neatkarīgi cita no citas. Vienlaikus ne tikai sadzīvē, bet pat mikologu sastādītajos sēņu noteicējos joprojām sēnes tiek sakārtotas pēc himenofora veida, jo dalījums pēc tā ir uzskatāmāks par zinātnisko.
Namdaru iela (Rīga)
Namdaru iela ir iela Rīgā, Ziemeļu rajona Trīsciemā apkaimē. Iela sākas krustojumā ar Draudzības ielu un beidzas krustojumā ar Traktoru iela. Apbūvi veido individuālā dzīvojamā apbūve. Iela ir klāta ar asfalta segumu.
Ielu savienojumi
Namdaru iela krustojas ar šādām ielām:
Nīls Merons
Nīls Merons (en; dzimis ) ir amerikāņu televīzijas un kinoproducents. Merons ar darījumu partneri Kreigu Zeidanu darbojās producentu komandā Storyline Entertainment. Producējis tādas filmas kā "Čikāga" un "Matu laka". Viņš ir gejs.
Kopā ar Kreigu Zeidanu producē 85. Kinoakadēmijas balvas pasniegšanas ceremoniju.
Padomju Savienība 1968. gada ziemas olimpiskajās spēlēs
Padomju Savienība (PSRS) 1968. gada ziemas olimpiskajās spēlēs piedalījās ar 74 sportistiem. Tās notika Francijas pilsētā Grenoblē 1968. gadā no 6. februāra līdz 18. februārim. Kopumā Padomju Savienība izcīnīja 13 olimpiskās medaļas (otrā vieta medaļu kopvērtējumā). Šī bija pirmā reize ziemas olimpiskajās spēlēs, kad Padomju Savienība medaļu kopvērtējumā nebija pirmajā vietā, kopš tās piedalīšanās.
Apvienotās Karalistes premjerministrs
Lielbritānijas un Ziemeļīrijas Apvienotās Karalistes premjerministrs ir Viņa Majestātes valdības vadītājs Apvienotajā Karalistē.
Pašreizējais Apvienotās Karalistes premjerministrs ir Konservatīvo partijas līderis Rišī Sūneks, kurš šo amatu ieņem kopš 2022. gada 25.oktobra. Savukārt pirmais premjerministrs bija Roberts Volpols. Šī amata stāvoklis sākotnēji netika nostādīts, tas ir veidojies triju gadsimtu gaitā. Apvienotās Karalistes premjerministru ieceļ Apvienotās Karalistes karalis. Premjerministra birojs atrodas Dauningstrītā 10, Londonā.
Laiks nogalināt
"Laiks nogalināt" (en) ir 1996. gada ASV krimināldrāmas filma, kas balstīta uz Džona Grišama tāda paša nosaukuma romānu. Filmas režisors ir Džoels Šūmahers. Galvenās lomas atveido Sandra Buloka, Semjuels Džeksons, Metjū Makonahijs, Kevins Speisijs, Brenda Frikere, Olivers Plets un Čārlzs S. Datons. Filmas pirmizrāde notika.
Kantonā, Misisipi štatā bezbailīgs jauns advokāts Džeiks Bridžens un viņa palīdze aizstāv Karlu Lī Heiliju, kuru apsūdz par divu vīriešu nogalināšanu; šie vīrieši pirms tam izvaroja un mēģināja nogalināt Karla 10 gadus veco meitu.
3. autobusu maršruts (Daugavpils)
3. autobusu maršruts ir Daugavpils sabiedriskā transporta autobusu maršruts, kas kursē no Autoostas līdz Jaunstropiem. 3. autobusu maršrutu apkalpo A/S "Daugavpils satiksme".
Pieturvietas
3. autobusu maršrutā ir 43 pieturas, virzienā Autoosta — Jaunstropi ir 22 pieturas, bet virzienā Jaunstropi — Autoosta ir 21 pietura.
Džastins Brauns
Džastins Brauns (en, dzimis ) ir ASV hokejists, spēlē aizsarga pozīcijā. Pašlaik (2022) Brauns pārstāv NHL komandu Ņujorkas "Rangers". Iepriekš spēlējis arī AHL komandā Vorčesteras "Sharks", Somijas hokeja līgas klubā Tamperes "Tappara", kā arī NHL komandās Sanhosē "Sharks" un Filadelfijas "Flyers".
ASV hokeja izlases sastāvā spēlējis 2012. gada Pasaules čempionātā.
Muižciems
Muižciems ir ciems Gaiķu pagastā, Saldus novads. Atrodas 132 km attālumā no Rīgas.
Ciema apkārtnē atrodas Muižciema karjers.
Leona Paegles iela (Liepāja)
Leona Paegles iela ir iela Liepājā, kas atrodas Vecliepājas apkaimē. Iela sākas krustojumā ar Toma ielu, bet beidzas krustojumā ar Liepu ielu. Ielas garums ir ap 300 metriem un to sedz gan bruģis, gan asfaltbetons. Kustība Leona Paegles ielā norit abos virzienos. Ielas apbūve sastāv no savrupmājām un pirmskara koka un mūra mājām.
Ielas nosaukums ir veltīts Leonam Paeglem.
Evacuate the Dancefloor
Evacuate the Dancefloor ir vācu deju projekta Cascada pirmais singls no grupas trešā studijas albuma Evacuate the Dancefloor. Singlā pieaicināts arī viesmākslinieks. Vācu reperis Carlprit. Šis singls kļuva par pirmo Cascada Nr.1 singlu Lielbritānijā un tur noturējās 2 nedēļas. Evacuate the Dancefloor ir pats lielākais grupas hits. Kādā intervijā Natālija Horlere atklāja, ka viņas balss ir ļoti piemērota R&B stilam, tomēr viņai neesot bijis laika lai to izrādītu. Ar šo singlu Cascada kardināli mainīja savu stilu.
Singls topos
Cascada singls "Evacuate the Dancefloor" pasaules valstu un reģionu topos.
Aleksandrs Kokorins
Aleksandrs Kokorins (ru; dzimis ) ir Krievijas futbolists, Itālijas Serie A kluba ACF Fiorentina un bijušais Krievijas futbola izlases uzbrucējs.
Karjera
Kokorins karjeru sāka Maskavas "Dinamo". Vēlāk pārgāja uz Mahačkalas "Anži", bet neaizvadīja nevienu spēli un pārgāja atpakaļ uz Maskavas "Dinamo". 2016. gadā pievienojās Sanktpēterburgas "Zenit". Vēlāk spēlējis FC Sochi un Maskavas "Spartak" Kopš 2021. gada spēlē ACF Fiorentina.
Krievijas futbola izlasē spēlējis 2014. gada FIFA Pasaules kausā un 2016. gada Eiropas čempionātā.
Sasniegumi
Zenit
Dībiči
Dībiči (de) bija Silēzijas izcelsmes dzimta, kas bija uzņemta Kurzemes bruņniecības un Vidzemes bruņniecības matrikulā.
Vēsture
Dzimtas pirmsākumi izsekojami līdz 1311. gadam, tās piederīgo uzvārdiem bijusi dažāda rakstība (Dewisch, Debycz, Debytsch un Dewitsch). Heinrihs fon Dībčs 1435. gadā kļuva par Lejassilēzijas hercoga galminieku Legņicā. 1732. gadā viens Dībiču dzimtas atzars kļuva par Bohēmijas baroniem.
Krievijas impērijas dienestā pārgājušais ģenerālmajors Hanss Ērenfrīds fon Dībičs 1801. gadā kļuva par Ābeļu muižas īpašnieku un tika ierakstīts Kurzemes bruņniecības matrikulā. Viņa dēls Hanss (Ivans) 1826. gadā tika ierakstīts Igaunijas bruņniecības matrikulā un iecelts grāfa kārtā kā Dībičs-Zabaikaļskis, 1829. gadā viņu imatrikulēja arī Vidzemes bruņniecības sastāvā.
Ustaši
Ustaši (hr — Horvātijas revolucionārā organizācija) bija Antes Paveliča 1930. gadā dibināta horvātu nacionālistu slepena organizācija, kas pārauga par fašistu kustību.
Līdz 1941. gadam ustašu organizācijā galvenokārt ietilpa studenti, profesori, rakstnieki, juristi, virsnieki un katoļu biedrību locekļi.
Kad 1941. gada aprīlī ustaši pārņēma varu jaundibinātajā Horvātijas Neatkarīgajā valstī, viņi izveidoja totalitāru diktatūru Horvātijas un Bosnijas un Hercegovinas teritorijā.
Pēc Otrā pasaules kara ustaši emigrācijā izveidoja Horvātu Nacionālo pretestības kustību Otpor (Hrvatski narodni otpor), kas beidza pastāvēt 1991. gadā.
Lielie Bori
Lielie Bori ir bijušā ciema vieta Rēzeknes novada Ozolaines pagastā. Atradās pagasta dienvidaustrumos 8 km no pagasta centra Balbišiem, 16 km no novada centra Rēzeknes un 254 km no Rīgas.
Dons Mišers
Donalds Leo "Dons" Mišers (en; dzimis ) ir amerikāņu televīzijas un tiešraižu producents un režisors.
Dons Mišers ir režisējis daudzas nozīmīgas tiešraides un ir arī 85. Kinoakadēmijas balvas režisors.
Onihodveidīgās
Onihodveidīgās (Onychodontiformes) jeb strunijveidīgās (Struniiformes) ir daivspurzivju kārta ar vienīgo (Onychodontidae Woodward, 1891 ) dzimtu, kuras pārstāvji dzīvoja vidusdevonā un augšdevonā. Kārtu 1973. gadā izdalīja britu paleontoloģe Šērlija Mahala Endrūsa, bet pirms tam 1966. gadā vācu paleontologs Hanss Ludolfs Jessens izdalīja Struniiformes kārtu.
Galvas uzbūve
Galva ir augsta un plata, purns augsts un strups. Galvaskauss bija ļoti kinētisks. Tā priekšējo malu veido izliekts, garš premaxillaria, kas acu orbītas apakšējās malas vidū robežojas ar maxillaria. Smadzeņu kārbu veido vairāki pārkaulojumi, taču starp parietalia un postparietalia atrodas šķērseniska šuve, kas atbilst citu kārtu priekšējā un aizmugurējā vairoga savienojumam. Etmoīda apgabals ir stipri reducēts, bet savukārt ausu apgabals sekundāri pagarināts. Degunam ir divas ārējās nāsis, bet hoānu nav. Deguna kapsulas ir ļoti mazas. Starpdeguna apgabals ir plats. Galvas vairogs ir saplacināts. Rostrālā un nazālā sērijas nav zināmas. Orbītas ir ļoti lielas, atrodas ventrāli galvas priekšpusē. Tās iekļauj daudzu (līdz 19) sklerotisko plātnīšu gredzens. Pineālās atveres nav. Postparietālais vairogs ir garāks par parietālo. Vairogu savstarpējais savienojums ir x tipa, un tos veido parietale, postparietale, supratemporale un tabulare, kas, acīmredzot, ir saplūdusi ar intertemporale. Ir gadījumi, kad parietalia saplūst ar postparietalia (Strunius). Uz galvas ir trīs extrascapularia, kurus caurauž sensorais kanāls, no kuriem malējie ir izstiepti uz priekšu gar postparietale sānu malu.
Vaigu plātni veido 5 kauli: divi lieli (priekšējais un aizmugurējais) squamosum, jugale, lacrimale un liels preoperculum. Quadratojugale kaula nav. Maxillare pēc formas ir līdzīgs kā starspurzivīm. Tā postorbitālā plātne apklāj dentale aizmugurējo galu un daļēji infradentalia. Mazi žaunu kauli (operculum, suboperculum) ieņem augšējo stāvokli, izvietojoties virs aizmugurējā squamosum. Žaunu vāks var kontaktēties ar plecu joslu. Sensorais kanāls no squamosum stiepjas tieši uz apakšžokli. Jugale ir īss un augsts. Lacrimale ir zems, un priekšējā malā veido nāss izgriezumu. Submandibulāro sēriju veido viena līdz divas garas plātnes. Branhiostegālo staru un mediānās gulāres nav.
Apakšžoklis ir šaurs, paplašināts priekšgalā, saturot lielu parasimfīzo plātni vai loku ar augstu sigmoīdi izliektu gludu ilkņu rindu, kuru gar malām pavada sīku zobu sānu rindas (līdz trim rindām), un kas ievietota padziļinājumā apakšžokļa priekšgalā. Dentale paplašinātā priekšējā daļa kopā ar mentomandibulare veido simfīzu. Simfīzo kaulu nav, bet ir priekšējais infradentālais flangs. Infradentālo sēriju veido viens līdz divi kauli. Zobi, šķērsgriezumā ovāli izstiepti (paralēli ventrālajai viduslīnijai), ir ar lielu pulpāro dobumu un vāji krokotu pamatni. Krokojums ir vienkāršs, bez sānu atzarojumiem. Lemešu un aukslēju bedres nav. Ir divi pāri dermopalatinum. Acīmredzot, palatoquadratum kaulam ir tikai viens priekšējais stiprinājums pie endokrānija. Bazipterigoīdais izaugums ir reducējies. Suprapterigoīdais (antotikālais) izaugums nav attīstījies.
Ķermeņa uzbūve
Mugurkaulu veido loki un atsevišķi skriemeļu elementi. Muguras ribu nav. Muguras un anālā spuras ir nelielas, bez gaļīgās pamatnes, satuvinātas ar dificerkālo astes spuru, kas izceļas ar garu aksiālo pagarinājumu (iespējams, pedomorfa īpašība) un ar vienādi labi attīstītām epi- un hipohordālajām daivām. Pāra spuras ir zemu izvietotas ar nelielām daivām. Vēdera spuras atrodas pretī pirmajai muguras spurai. Bazālo zvīņu pie spuru pamatnēm nav. Spurām ir daudzskaitlīgas, zarojošas lepidotrihijas. Plecu josla ir iesaistīta galvaskausa sānu sienas formēšanā. Cleithrum var būt dubultīgs ar augstu vertikālo un īsu horizontālo atzaru, kuru sedz clavicula aizmugurējā mala, veidojot galvaskausa ventrālo virsmu. Interclavicula kaula nav. Humerus ir labi pārkaulojies. Skapulokorakoīds ir ar vienīgo savienoumu ar cleithrum. Sensoro kanālu poru ir daudz un tās ir sīkas. Zvīņas ir apaļīgas, klātas tāpat, kā segkauli, ar ādas zobiem (Onychodus), vai arī ar kaula ornamentējumu (Strunius). Zvīņu iekšējā virsma ir gluda. Ādas zobu ģenerāciju uz segkauliem nav.
Muižnieki (Šķaunes pagasts)
Muižnieki ir ciems Šķaunes pagastā, Dagdas novadā. Atrodas 305 km attālumā no Rīgas.
Virsmaktīvas vielas
Virsmaktīvās vielas (VAV) ir tādas vielas, kas samazina virsmas spraigumu starp diviem šķidrumiem vai starp šķidrumu un cietu vielu. Virsmaktīvās vielas tiek izmantotas tīrīšanas līdzekļos, dezinfekcijā, vides mitrināšanā, emulģēšanā, putu veidošanā un vielu disperģēšanā vidē. Pēc to īpašībām var izdalīt, kuras virsmaktīvās vielas būs piemērotākas konkrētajam pielietojumam. Ir vielas, kas rada putas un slapina virsmas, bet netiek uzskatītas par virsmaktīvām vielām. Galvenā virsmaktīvo vielu īpašība ir tas, ka lielākā daļa no tās koncentrējas pie virsmām (fāžu robežvirsmām) nevis šķidruma tilpumā. Šo parādību sauc par adsorbciju. Ja šķidrumā ir tik daudz virsmaktīvo vielu, ka visas virsmas ir jau piesātinātas un šķidruma tilpumā ir vēl virsmaktīvās vielas, tad tās paliks šķidruma tilpumā. Tā kā vienam no virsmaktīvās vielas molekulas galiem piemīt hidrofobas īpašības, tad šķidruma tilpumā veidosies micellas.
Pasaules virsmaktīvo vielu produkcijas apjoms ir novērtēts ap 15 milj. tonnas/gadā, no kuriem aptuveni puse ir ziepes.
Sastāvs un uzbūve
Virsmaktīvās vielas parasti ir organiski materiāli, kas ir amfifili, jeb tiem piemīt gan hidrofobas (ūdeni atgrūdošas), gan hidrofilas (slapinošas) īpašības. Tas ir tādēļ, ka tie sastāv no divām daļām, jeb grupām - tā sauktajām astēm, kas ir hidrofobas un galvām, kas ir hidrofilas. Līdz ar to virsmaktīvas vielas satur gan ūdenī nešķīstošas daļas (bet eļļā šķīstošas) un ūdenī šķīstošas daļas. Virsmaktīvās vielas difundē ūdenī un adsorbējas uz robežvirsmām starp gaisu un ūdeni vai eļļu un ūdeni. Virsmaktīvo vielu hidrofobā grupa būs vērsta ārā no ūdens uz gaisu vai eļļu, un hidrofilā attiecīgi ūdens virzienā.
Klasifikācija
Virsmaktīvo vielu astes parasti ir līdzīgas un sastāv no ogļūdeņražu ķēdes, kura var būt sazarota, lineāra vai aromātiska. Halogenētajām virsmaktīvajām vielām ogļūdeņražu ķēdēs daži ūdeņraža atomi ir aizvietoti ar halogēnu atomiem. Siloksāna virsmaktīvajām vielām ir siloksāna ķēdes.
Daudzas nozīmīgas virsmaktīvās vielas satur poliētera ķēdi ar stipri polāru anjonisku grupu galā. Poliētera grupas bieži satur pievienotas polietilēna oksīda tipa sekvences, lai pastiprinātu virsmaktīvās vielas hidrofilās īpašības. Polipropilēna oksīdi turpretī tiek pievienoti, lai pastiprinātu lipofilās īpašības.
Virsmaktīvām vielām var būt viena aste vai divas.
Parasti virsmaktīvās vielas tiek klasificētas pēc polārās galvas grupas. Nejoniska virsmaktīvā viela ir bez uzlādētām grupām tās galvā. Joniskas virsmaktīvas vielas galvai ir kopsummā pozitīvs vai negatīvs lādiņš. Ja lādiņš ir negatīvs, virsmaktīvo vielu sauc par anjonisku, bet, ja lādiņš ir pozitīvs, tad to sauc par katjonisku. Ja virsmaktīvās vielas galva satur divas pretēji lādētas grupas, to sauc par cviterjonisku.
Anjoniskās VAV
Anjoniskās virsmaktīvās vielas galva satur tādas anjoniskas funkcionālās grupas kā sulfātus, sulfonātus, fosfātus un karboksilātus.
Sulfāti, sulfonāti un fosfātu esteri
Svarīgākie alkilsulfāti ir amonija laurilsulfāts, nātrija laurilsulfāts (nātrija dodecilsulfāts) un saistītie alkilēteru sulfāti, kā nātrija laurilētera sulfāts un nātrija miristilētera sulfāts.
Karboksilāti
Šīs ir visbiežāk sastopamās virsmaktīvās vielas un satur tādus alkilkarboksilātus (ziepes) kā nātrija stearāts.
Katjoniskās VAV
Tām ir pH atkarīgas grupas, kuras kļūst pozitīvi lādētas zem noteikta pH līmeņa, un ir pastāvīgi lādētas – kvartārie amonija sāļi.
Cviterjoniskās VAV
Cviterjoniskajām virsmaktīvajām vielām ir vienā molekulā gan katjoniska, gan anjoniska grupa. Biežāk sastopamās bioloģiskās cviterjoniskās virsmaktīvās vielas satur fosfāta anjonu ar amīnu vai amoniju.
Nejoniskās VAV
Daudziem garo ķēžu spirtiem piemīt virsmaktīvo vielu īpašības. Ievērojamākie ir taukskābju alkoholi, cetilspirts, stearilspirts, cetostearilspirts un oleilspirts.
Pielietojums farmācijā
Mitrinātājs ir virsmaktīva viela, kas, izšķīdināta ūdenī, samazina šķidruma kontakta leņķi ar virsmu un palīdz uz virsmas aizstāt gaisu ar šķidrumu. Farmācijā un medicīnā šīs īpašības tiek pielietotas, jo nepieciešams atbrīvoties no gaisa pie pulveru (sēra, ogles u.c.) virsmām, lai tos izkliedētu šķidrumā. Arī tiek izmantotas, lai vate un pārsēji labi uzsūktu medicīniskos šķīdumus un lai ar dezinfekcijas līdzekļiem aizvāktu netīrumus no brūcēm, kā arī losjonu un aerosolu uzklāšanai uz ādas.
Ietekme uz veselību un vidi
Virsmaktīvās vielas regulāri nogulsnējas uz sauszemes un ūdens krātuvēs, gan ar paredzētiem procesiem, gan kā rūpnieciski vai mājsaimniecību atkritumi. Ir zināms, ka dažas no šīm vielām ir toksiskas dzīvniekiem, cilvēkiem, ekosistēmām, un var paātrināt arī citu kaitīgu vielu izplatīšanos vidē. Līdz ar to, ir ieteikti brīvprātīgi izpildāmi ierobežojumi dažu virsmaktīvo vielu lietošanā. Piemēram, perfluoroktānsulfonāti (PFOS), precīzāk perfluoroktanoīdskābe (PFOA), ir pēc Stoholmas konvencijas novērtēta kā noturīgs organiskais piesārņojums. Kā arī, starp ASV Vides aizsardzības aģentūru un astoņām ķīmisko vielu ražotnēm pastāv brīvprātīga vienošanās, lai šīs kompānijas samazinātu PFOA un vielu, no kurām tā tiek veidota, izmešus dabā.
Anjoniskās virsmaktīvās vielas ir sastopamas augsnē dūņu izmantošanas augsnes apstrādē, notekūdeņu mitrināšanas un attīrīšanas procesu dēļ. Augsta virsmaktīvo vielu koncentrācija kopā ar daudziem metāliem var kļūt par vides risku. Tomēr pie mazas virsmaktīvo vielu koncentrācijas ir maza iespēja, ka tās var izraisīt ievērojamu iespaidu uz augsnē atrodamo metālu reaģētspējīgumu.
Bioloģiskās virsmaktīvās vielas
Bioloģiskās virsmaktīvās vielas rodas, kad šūnas tās sintezē. Interese par mikrobu virsmaktīvajām vielām ir augusi pēdējo gadu laikā to dažādības, videi draudzīgā rakstura, iespēju ražot masveidā, selektivitātes, spējas darboties ekstrēmos apstākļos, potenciālo pielietojumu vides aizsardzībā dēļ. Daži populāri bioloģisko virsmaktīvo vielu piemēri ir emulsāns, ko ražo Acinetobacter calcoaceticus, soforolipīdi, kurus ražo vairākas rauga sēnītes, kas pieder pie Candida un Starmerella ģints, un ramnolipīdi, ko ražo Pseudomonas aeruginosa, u.c.
Bioloģiskās virsmaktīvās vielas pastiprina ogļūdeņražu emulģēšanos un tām ir potenciāls izšķīdināt ogļūdeņražu piesārņojumus un uzlabot spēju mikrobiem tos ķīmiski noārdīt. Ja izmanto ķimikālijas ogļūdeņražu piesārņojuma likvidēšanai, tad vide var tikt piesārņota ar ķimikāliju blakusproduktiem. Savukārt, izmantojot bioloģiskas vielas, var gan efektīvi likvidēt ogļūdeņražu piesārņojumu, gan atstāt vidē vielas, kas var tikt noārdītas bioloģiskos procesos. Līdz ar to mikroorganismi, kuri ražo bioloģiskās virsmaktīvās vielas, varētu būt nozīmīgi ogļūdeņražu piesārņojumu vietu paātrinātai bioloģiska veida attīrīšanai. Šīs vielas arī var tikt izmantotas uzlabotajā naftas iegūšanā, kā arī potenciāli citos dabas aizsardzības pielietojumos. Citi pielietojumi ir herbicīdi, pesticīdu preparāti, tīrīšanas līdzekļi, veselības aprūpē un kosmētikā, koksnes masai un papīram, oglēm, tekstilam, keramikas apstrādē, pārtikas industrijā, urāna rūdas pārstrādē un kūdras atūdeņošanai.
Ja mikroorganismus, kas ražo bioloģiskas virsmaktīvas vielas, audzē ogļūdeņražu vidē, tad, ņemot oglekli no vides, šie mikroorganismi sintezē daudz dažādu virsmaktīvo ķīmisko vielu, piemēram, glikolipīdus, fosfolipīdus u.c.  Mikroorganismi saražo šīs vielas, lai emulģētu ogļūdeņražus un atvieglotu to uzņemšanu šūnās.
Fever (Cascada dziesma)
Fever ir vācu deju projekta Cascada otrais singls no grupas trešā studijas albuma Evacuate The Dancefloor. Šis singls kļuva par pirmo Cascada singlu, kas nespēja iekļūt Lielbritānijas singlu Top 100.
Singls topos
Cascada singls "Fever" pasaules valstu un reģionu topos.
Samael
Samael ir smagā metāla mūzikas grupa no Sionas Šveicē. Grupa ir izdevusi deviņus studijas albumus un vairākus citus ierakstus, tai skaitā DVD koncertierakstu Black Trip.
Bīstamās spēles 2
"Bīstamās spēles 2" (en) ir 2000. gada drāma, kuras režisors un scenārija autors ir Rodžers Kambls. Galvenās lomas filmā atveido Robins Danns, Sāra Tompsone, Keri Linna Prata, Eimija Adamsa, Mimija Rodžersa un Terēza Hilla. Filmas pirmizrāde notika Ungārijā. Filma veidota kā prīkvels 1999. gada filmai "Bīstamās spēles".
Filmas sižets notiek vairākus gadus pirms notikumiem filmā "Bīstamās spēles" un tajā tiek parādīts, kā Ketrīna pirmo reizi satiek Sebastianu.
C.F. Monterrey
Club de Fútbol Monterrey, pazīstams kā Monterrey vai Rayados, ir profesionāls Meksikas futbola klubs no Monterrejas, kas piedalās Meksikas augstākajā futbola līgā jeb Liga MX.
Dibināts 1945. gadā, tas ir vecākais vēljoprojām pastāvošas futbola klubs no Meksikas ziemeļiem. Kopš 2015. gada klubs savas mājas spēles aizvada Estadio BBVA.
Monterrey ir piecas reizes uzvarējusi Meksikas augstākajā futbola līgā, izcīnījusi trīs Meksikas kausus un piecus CONCACAF Čempionu līgas trofejas. Komandas iesauka Rayados (strīpainie) izriet no kluba tradicionālās tumši zilās strīpainā formas tērpa. Skatoties iegūto punktu skaitu visos FIFA Klubu Pasaules kausos, Monterrey ir visveiksmīgākais CONCACAF klubs, kā arī trešais veiksmīgākais klubs vispār (atpaliekot no Real Madrid un FC Barcelona).
Klubam vislielākā sāncensība ir ar citu Monterrejas komandu Tigres UANL. Mačs starp abām komandām saucas Clásico Regiomontano un tas ir pazīstams kā viens no viskarstākajiem un niknākajiem derbijiem Meksikas futbolā.
Mērija Kasata
Mērija Kasata (en, dzimusi, mirusi ) bija amerikāņu impresionisma gleznotāja. Viņa ir dzimusi Pensilvānijā, Amerikas Savienotajās Valstīs, taču lielāko daļu no dzīves nodzīvoja Francijas galvaspilsētā Parīzē. Tur ieguva kontaktus ar Edgaru Degā, un tā rezultātā arī pievērsās impresionismam, lai gan dzīves nogalē pievērsās arī citiem mākslas virzieniem. Viņas gleznās galvenokārt ir attēlotas sievietes un bērni.
1988. gada ASV prezidenta vēlēšanas
1988. gada ASV prezidenta vēlēšanas bija 51. ASV prezidenta vēlēšanas, kas notika. Vēlēšanās par ASV prezidentu tika ievēlēts Džordžs H. V. Bušs un Dens Kveils par viceprezidentu.
Žoržs Dantons
Žoržs Žaks Dantons (,  — ) bija viens no Franču revolūcijas līderiem.
Dzīvesgājums
Dzimis Obas departamentā. No 1780. gada strādājis par advokātu Parīzē, Karaliskās tiesas advokāts no 1787. gada. Kad 1789. gadā sākās Franču revolūcija, sākotnēji Dantons iestājās par monarhijas saglabāšanu. 1791. gadā viņš iesaistījās demokrātiskajā kustībā, tuvinoties jakobīņiem.
Dantons bija viens no 1792. gada 10. augusta parīziešu sacelšanās organizatoriem. Pēc monarhijas gāšanas iecelts par tieslietu ministru jaunajā valdībā, septembrī ievēlēts Nacionālajā konventā. Pirmās Sabiedrības glābšanas komitejas loceklis un faktiskais vadītājs no 1793. līdz 1794. gadam.
Pakāpeniski Dantona politiskie uzskati mainījās, no 1793. gada viņš aicināja uz izlīgumu ar žirondistiem, tāpat vērsās pret revolucionārās diktatūras politiku un pieprasīja atcelt likumu par cenu maksimumu. Minētais 1793. gada jūlijā noveda pie Dantona izslēgšanas no Sabiedrības glābšanas komitejas, kas notika pēc jakobīņu kreisā spārna iniciatīvas.
Noteikti, varbūt
Politiskais konsultants mēģina izskaidrot savu gaidāmo šķiršanos un pagātnes attiecības savai vienpadsmitgadīgajai meitai.
McDonagh
McDonagh var būt:
Apšu iela (Liepāja)
Apšu iela ir iela Liepājā, kas atrodas Vecliepājas apkaimē. Apšu iela sākas krustojumā ar Dārza ielu, bet beidzas krustojumā ar Klāva Ukstiņa ielu. Ielas garums ir ap 710 metriem un to pilnībā sedz asfaltbetons. Kustība Apšu ielā norit abos virzienos. Ielas apbūve sastāv no pirmskara mūra un koka ēkām. Daļa ielas sākotnēji bija nosaukta Liepājas loču komandiera De Būra vārdā.
Apšu ielā 6 atrodas pirmsskolas izglītības iestāde "Rūķītis".
Dainis Bremze
Dainis Bremze (dzimis Rīgā) ir bijušais latviešu kamaniņu braucējs, kas PSRS komandas sastāvā piedalījās 1976. un 1980. gada ziemas olimpiskajās spēlēs. Pasaules čempions divniekā kopā ar Aigaru Kriķi (1978).
Karjera
D. Bremze sportot sācis 11 gadu vecumā. Pirmais treneris bija Valdis Tiliks, vēlāk trenējies pie PSRS kamaniņu sporta izlases trenera Sergeja Aleksejeva.
Uzņēmējs, 1991.gadā viņš izveidoja tirdzniecības kompāniju "Norde" un nodarbojas ar auto tirdzniecību.
Draudzības iela (Rīga)
Draudzības iela ir pusloka formas iela Rīgā, Ziemeļu rajona Trīsciema apkaimē. Iela sākas krustojumā ar Jaunciema gatvi un beidzas krustojumā ar Āliņģu ielu. Apbūvi veido individuālā dzīvojamā apbūve. Iela ir klāta ar asfalta segumu. Izveidota 1959. gadā un kopš tiem laikiem nosaukums netika mainīts.
Ielu savienojumi
Draudzības iela krustojas ar šādām ielām:
Raulicas
Raulicas (Raulica, Rāvlica, Ravlicas, agrāk arī Rāvlicas muiža) ir ciems Cēsu novada Straupes pagastā. Atrodas pagasta ziemeļrietumu daļā.
Apdzīvotā vieta atrodas pie autoceļa V127, Sāruma ezera krastā.